09/04/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 26 de marzo de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución (Exped. IN407A 2013/186)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: modificado I ao proxecto de LMTS, CT, RBT Lagoa-Angados (expediente nº 604/07) Situación: Concello de Boiro. Liña de media tensión soterrada de CT Pedra da Bouza (expediente.: 136/05) a CT Lagoa-Angados (proxectado) a 20 kV, cunha lonxitude de 1,032 Km., coa orixe en cela libre do CT. Pedra da Bouza (expediente.: 136/05), condutor tipo RHZ1-2 OL-12/20 kV 3(1X240 Al)., e final no CT. Lagoa-Angados (proxectado). Liña de media tensión soterrada de CT Lagoa-Angados (proxectado) a CS Angados (expediente.: 15.230) a 20 kV, cunha lonxitude de 1,627 km., coa orixe CT. Lagoa-Angados (proxectado), condutor tipo RHZ1-2 OL-12/20 Kv.3(1X240 Al)., e final en cela nova que se vai a instalar no CS Angados. Centro de transformación prefabricado Lagoa-Angados, cunha potencia de 250 kVA., e unha relación de transformación de 20.000-230 kV. Rede de baixa tensión soterrada do CT Lagoa-Angados, cunha lonxitude de 0,333 km., coa orixe no CT Lagoa-Angados proxectado., condutor tipo XZ1. Rede de baixa tensión aérea do CT Lagoa-Angados, cunha lonxitude de 0,196 km., coa orixe nos circuítos nº1 e nº2 en apoios existentes e o circuíto nº3 en apoio proxectado. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 26 de marzo de 2014 Susana Vázquez Romero Xefa territorial da Coruña